Ehdotus neuvoston asetus lopullisen polkumyyntitullin käyttöönotosta tiettyjen Kroatiasta ja Ukrainasta peräisin olevien raudasta tai seostamattomasta teräksestä valmistettujen saumattomien putkien tuonnissa annetun asetuksen (EY) N:o 348/2000 muuttamisesta /* KOM/2002/0452 lopull. */



Virallinen lehti nro 331 E , 31/12/2002 s. 0126 - 0127



Ehdotus NEUVOSTON ASETUS lopullisen polkumyyntitullin käyttöönotosta tiettyjen Kroatiasta ja Ukrainasta peräisin olevien raudasta tai seostamattomasta teräksestä valmistettujen saumattomien putkien tuonnissa annetun asetuksen (EY) N:o 348/2000 muuttamisesta (komission esittämä) PERUSTELUT Komissio aloitti 19. marraskuuta 1998 polkumyynnin vastaisen menettelyn, joka johti lopullisen polkumyyntitullin käyttöönottoon neuvoston asetuksella (EY) N:o 348/2000 [1] tiettyjen muun muassa Ukrainasta peräisin olevien raudasta tai seostamattomasta teräksestä valmistettujen saumattomien putkien tuonnissa. [1] EYVL L 45, 17.2.2000, s. 1. Tulleista vapautettiin kuitenkin muun muassa kolmen ukrainalaisen viejän, joilta komissio hyväksyi yhteisen sitoumuksen, tuottamat ja yhteisöön vietäväksi myymät tuotteet (ks. komission päätös 2000/137/EY [2]). Nämä yritykset luetellaan edellä mainitussa asetuksessa ja päätöksessä. [2] EYVL L 46, 18.2.2000, s. 34. Kyseiset kolme ukrainalaista yritystä ilmoittivat komissiolle haluavansa peruuttaa yhteisen sitoumuksensa. Edellä esitetyn perusteella on tarpeen ehdottaa liitteenä olevan asetuksen keinoin, että neuvosto muuttaa Ukrainan osalta asetuksen (EY) N:o 348/2000 2 artiklan 4 kohdassa olevaa luetteloa polkumyyntitullista vapautetuista yrityksistä. Liitteenä olevan asetuksen yhteydessä komissio muuttaa myös komission päätöksen 2000/137/EY 1 artiklaa. Ehdotus NEUVOSTON ASETUS lopullisen polkumyyntitullin käyttöönotosta tiettyjen Kroatiasta ja Ukrainasta peräisin olevien raudasta tai seostamattomasta teräksestä valmistettujen saumattomien putkien tuonnissa annetun asetuksen (EY) N:o 348/2000 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96 [3] ja erityisesti sen 8 artiklan, [3] EYVL L 56, 6.3.1996, s. 1, asetus sellaisena kuin se on viimeksi muutettuna asetuksella (EY) N:o 2238/2000 (EYVL L 257, 11.10.2000, s. 2). ottaa huomioon komission ehdotuksen, jonka tämä on tehnyt neuvoa-antavaa komiteaa kuultuaan, sekä katsoo seuraavaa: A. AIKAISEMPI MENETTELY (1) Komissio aloitti 19 päivänä marraskuuta 1998 [4] polkumyynnin vastaisen menettelyn, joka koski tiettyjen muun muassa Ukrainasta peräisin olevien raudasta tai seostamattomasta teräksestä valmistettujen saumattomien putkien tuontia. [4] EYVL C 353, 19.11.1998, s. 13. (2) Menettelyn tuloksena otettiin helmikuussa 2000 käyttöön polkumyyntitulli neuvoston asetuksella (EY) N:o 348/2000 [5] polkumyynnin vahingollisten vaikutusten korjaamiseksi. [5] EYVL L 45, 17.2.2000, s. 1. (3) Samalla komissio hyväksyi päätöksellä 2000/137/EY [6] tiettyyn enimmäismäärään rajatun yhteisen hintasitoumuksen kolmelta ukrainalaiselta viejältä, Dnepropetrovsk Tube Works, jäljempänä 'DTW', Nikopol Pivdennotrubny Works (siirretty myöhemmin Nikopolsky Seamless Tube Plant -yritykselle, jäljempänä 'Niko Tube' [7]) ja Nizhnedneprovsky Tube Rolling Plant, jäljempänä 'NTRP'; sitoumuksessa määrättiin myös toimenpiteistä, joiden tarkoituksena oli varmistaa sen valvonta. Kyseisten vientiä harjoittavien tuottajien tuotteiden tuonti vapautettiin tämän perusteella mainitusta polkumyyntitullista. [6] EYVL L 46, 18.2.2000, s. 34. [7] EYVL C 198, 13.7.2001, s. 2. B. YHTEISEN SITOUMUKSEN OMA-ALOITTEINEN PERUUTTAMINEN (4) DTW, Niko Tube ja NTRP ilmoittivat komissiolle haluavansa peruuttaa yhteisen sitoumuksensa. Tämän vuoksi näiden yritysten nimet on komission päätöksellä 2002/xxx/EY poistettu päätöksen 2000/137/EY 1 artiklasta, jossa luetellaan yritykset, joiden sitoumukset on hyväksytty. C. ASETUKSEN (EY) N:o 348/2000 MUUTTAMINEN (5) Edellä esitetyn perusteella ja neuvoston asetuksen (EY) N:o 384/96 8 artiklan 9 kohdan mukaisesti asetuksen (EY) N:o 348/2000 2 artiklan 4 kohtaa olisi muutettava vastaavasti ja kyseessä oleviin vientiä harjoittaviin tuottajiin olisi alettava soveltaa asetuksen (EY) N:o 348/2000 1 artiklan 2 kohdassa Ukrainalle vahvistettua polkumyyntitullia (38,5 %), ON ANTANUT TÄMÄN ASETUKSEN: 1 artikla Korvataan asetuksen (ETY) N:o 348/2000 2 artiklan 4 kohdassa oleva taulukko seuraavalla taulukolla: >TAULUKON PAIKKA> 2 artikla Tämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja